У старшакласнікаў больш развіта абстрактнае мысленне, таму павышаецца роля тэарэтычнага матэрыялу, які раскрывае ўзаемасувязь рэчываў і з’яў. Павялічваецца колькасць заданняў творчага характару. Практычныя і эксперыментальныя заданні ўскладняюцца. Элементы гульні і займальнасці не выключаюцца, але адыходзяць на другі план. Вынікі інтэлектуальных гульняў і турніраў залежаць не толькі ад удалага падбору пытанняў і заданняў, але і ад іх падрыхтоўкі і арганізацыі.